Glo ‘te vet’ vir die tronkLinda Ann Jenns ten tyde van die ongeluk Foto: Kent Online Linda Ann Jenns (49), wat ŉ drawwer doodgery het, voer aan sy is te vet om tronk toe te gaan. Jenns, wat 190 kg weeg, het Paul Stinton (45) in Januarie 2014 in Kent, Engeland, getref toe sy ŉ rooi verkeerslig verontagsaam het, berig Kent Online. Hy het drie weke later aan sy beserings beswyk. Sy is in die hof skuldig bevind, maar haar prokureur, Ian Bridge, het die regter versoek om nie die vetsugtige Jenns tronkstraf op te lê nie, aangesien sy nie “ŉ lewe agter tralies baie moeilik sal wees”. Bridge het verduidelik sy kliënt het sewe jaar gelede ŉ beroerte gehad en was besig om behandeling te ontvang vir haar gewigsprobleem toe die ongeluk plaasgevind het. Sy het sedert die ongeluk glo nog gewig opgetel. Regter Norton het die saak vir twee weke uitgestel hangende mediese verslae, maar het Jenns gewaarsku dat tronkstraf “bykans seker” is.